kardosdrur/scandi-wiki huggingface dataset:
Audrey Tautou

Audrey Justine Tautou (født 9. august 1976) er en fransk skuespiller. Hun er særligt kendt for titelrollen i Den fabelagtige Amélie fra Montmartre fra 2001.

Udvalgt filmbiografi 
 Den fabelagtige Amélie fra Montmartre (2001)
 Den spanske lejlighed/l'Auberge espagnole (2001)
 Elsker, elsker ikke (2002)
 Dirty Pretty Things (2002)
 En lang forlovelse (2004)
 Da Vinci Mysteriet (2006)
 Bare sammen (2006) af Claude Berri
 Coco før Chanel (2009)
 La Délicatesse (2011)

Eksterne henvisninger 
 

Skuespillere fra Frankrig
César for største kvindelige filmhåb
Cirkeline - Ost og Kærlighed

Cirkeline – Ost og Kærlighed er en dansk animationsfilm fra 2000 med den lille alf Cirkeline, og hendes to musevenner Frederik og Ingolf. Filmen er baseret på de figurer og det univers, som Hanne Hastrup sammen med Jannik Hastrup skabte, da de i perioden 1969-1971 producerede en række korte animationsfilm for Danmarks Radio. Ost og Kærlighed er instrueret af Jannik Hastrup og produceret af Marie Bro for Dansk Tegnefilm 2 ApS.

Handling 
Cirkeline og hendes venner fejrer, at ingen af dem har fødselsdag, ved at gå ud og lede efter ost og kager. Mille, en lille nærsynet mus, der ikke kan finde hjem, inviteres med til festen. Mille har imidlertid en sur far, der låser hende inde. Milles mor befrier hende dog, og sammen med de nye venner oplever hun en masse ting. Sidse, den nye veninde fra forrige film Storbyens mus, og hendes lillebror Viktor er med til at skaffe Mille nye briller, så hun ikke hele tiden falder gennem ristene og ned i kloakkerne.

Persongalleri 
Cirkeline: Er en alf, der er så lille, at hun kan sove i en tændstiksæske. Selvom alfer vel ikke nogen alder har, er hun vistnok omkring 10 år, snusfornuftig og lidt af en kyllingemor for sine venner, musene. Hun bor på bordet for den tegner, der oprindelig har tegnet hende. Hovedet er rundt som en cirkel – deraf hendes navn. Selvom hun er en slags alf, har hun absolut ingen magiske evner.

Fredrik: Er den ene af hendes musevenner. Han er 8 år. Meget foretagsom som drenge i den alder. Hurtig, modig og vaks. Måske ofte lidt for overmodig. Han er meget nysgerrig efter storbyen, som de flytter ind til. Altid i godt humør og driller ofte sin lillebror.

Ingolf: Er 6 år og lidt af en drømmer. Meget lidt modig – undtagen, når det virkelig gælder. Han kan godt være meget generøs. Elsker landet og landlivet, hvor de jo har boet hele deres liv. Og han er bestemt ikke meget for storbyens fart.

Sidse: Er en bymus på 10 år. Hiphopper og vild med storbyen. Fræk og hurtig. Kender de gode steder. Hun har et godt øje til Fredrik, og er i hvert fald ikke meget for at passe sin lillebror.

Viktor: Er Sidses lillebror. Ret vaks. Har svært ved at forstå, han ikke altid er stor nok til at være med.

Sidses bedstefar:. En lidt gnaven, men inderst inde godhjertet gammel mus, der har mistet sit ene ben. Påstår han er sørøver, hvilket han også ligner. Fungerer som både far og mor for Sidse og hendes lillebror Viktor.

Andre Cirkelinefilm 
Udover Cirkeline – Ost og Kærlighed, er der blevet indspillet seks film i sort-hvid og 12 farvefilm af cirka 11-19 minutters varighed i perioden 1968-1971, samt to biograffilm i hhv. 1998 og 2004: 
 Cirkeline (19 afsnit, 1967-1971)
 Cirkeline - Storbyens Mus (60 min., 1998)
 Cirkeline og Verdens mindste superhelt (80 min., 2004)
 Cirkeline i Fandango ( 20 x 6 min., 2010)

Eksterne Henvisninger 

Danske film fra 2000
Film instrueret af Jannik Hastrup
Ron Perlman

Ronald Francis "Ron" Perlman (f. 13. april 1950) er en amerikansk skuespiller. Han har også lagt stemme til blandt andet computerspil-serien Fallout.

Udvalgt filmografi

Film 
 Pacific Rim (2013)
 Drive (2011)
 Hellboy II: The Golden Army (2008)
 Outlander (2008)
 Hellboy (2004)
 Blade 2 (2002)
 Enemy at the Gates (2001)
 Alien: Resurrection (1997)
 The Last Supper (1995)
 De fortabte børns by (1995)
 Cornos (1993)
 Rosens navn (1986)
 Quest for Fire (1981)

Tv-serier 
 Sons of Anarchy (2008-2014)
 Skønheden og udyret (1987-90)
Evenstyrtid (2010)

Eksterne henvisninger 

 

Skuespillere fra USA
Jøder fra USA
Personer fra New York
LAWMAN

Tegneserien LAWMAN er bygget op over satiriske striber skrevet af Erwin Neutzsky-Wulff og tegnet af Jørgen Bitsch (2002-2003, 2006 og 2008).

LAWMAN benytter sig af grafiske og fortællemæssige udtryksmidler i 1940'ernes amerikanske superhelteserier under nutidige politiske forhold. Oprindeligt er striberne i sort-hvid, mens striber i albummet LAWMAN er farvelagt.

Figuren LAWMAN er en højreorienteret selvbestaltet ordenshåndhæver, mens venstreorienterede samfundsfjender udgør skurkene.

Eksterne henvisninger 
lawman.dk 

Tegneserier fra Danmark
Scheiblers kapel

Scheiblers kapel (polsk Kaplica Scheiblera) er et mausoleum på Den gamle kirkegård i Łódź ved Ogrodowagaden, færdigbygget i 1888 efter tegninger af Edward Lilpop og Józef Dziekoński. Det er et af verdens fineste arkitektoniske sakralværker, og et eksempel på Łódź’ udvikling i det 19. århundrede – en udvikling uden sidestykke på verdensbasis. 

Efter Karol Scheiblers død udskrev byarkitekten Hilary Majewski en konkurrence om, at udforme et mausoleum til Scheibler, efter initiativ af den afdødes kone Anna. Siden forslagene ikke tilfredsstillede enken gav hun i 1885 opgaven til arkitekterne Edward Lilpop og Józef Dziekoński fra Warszawa. Mausoleet blev bygget i årene 1885-1888, og arkitekternes værk forbavsede samtiden. Aviser i Warszawa skrev: "Kapellet er det dyrest udformede monument i vort land". 

Bygningens neogotiske arkitektur er inspireret af de bedste eksempler på fransk og tysk gotik. Man kan finde lighedstræk med Stefansdommen i Wien og Sainte-Chapelle i Paris. Bygningen fik en slank form og et gennembrudt stentårn. Ved tårnets grundlag blev otte engle placeret, lavet af zinkblik af den kendte skulptør Andrzej Pruszyński fra Warszawa. Over inndgangen stod den polske indskrift "Pamięci Karola Scheiblera" ("Til minde om Karol Scheibler"). Mausoleet blev bygget i sandsten, mens indersiden blev udført i marmor. Vinduerne blev fyldt ud med glasmalerier. Resultatet ble et neogotisk mesterværk som få andre sakrale bygninger i Europa kan måle sig med. 

I kapellets krypt blev Karol Scheibler og hans to afdøde sønner gravlagt, senere også hans kone Anna Scheibler og andre efterkommere. Efter 2. verdenskrig blev kapellet i 1945 hærget og plyndret af vandaler, og senere efterladt til sig selv i årtier.

De første konkrete renoveringsarbejder blev først udført i 1991 på initiativ af det evangelisk-augsburgske sogn i byen, samtidig blev der skabt en renovationsplan for kapellet. Den blev imidlertid ikke realiseret af økonomiske årsager. I 2002 blev en del af kapellet restaureret. Et eget fond er opprettet for at samle penge ind til renoveringen af hele objektet. 

I kapellet organiseres i dag koncerter og gudstjenester.

Bygninger, konstruktioner og anlæg i Łódź
Heinzels kapel

Heinzels kapel (polsk Kaplica Heinzlów) ligger på den katolske del af Den gamle kirkegård i Łódź ved Ogrodowagaden. 

Efter Juliusz Heinzels død opførte hans familie en enorm familiegrav, hvor Juliusz og senere også hans kone Paulina Volkman og andre efterkommere blev gravlagt. I dag har mausoleet funktion som kirkegårdskapel. Mausoleet er et af de sidste kirkegårdskapeller med kuppel. Dets form er inspireret af Sigismundkapellet på Wawel i Kraków. Det blev rejst i årene 1899-1903 i italiensk renæssance efter tegninger af den tyske arkitekt Franz Schwechten. 

Mausoleumsgesimsen er omkranset af en attikabalustrade, og ved pilastrene står skulpturer af engle i naturlig størrelse. Over indgangen findes et halvcirkulært tympanon med et basalrelief som forestiller Kristus. Bygningen er rejst i sandsten, og neorenæssancestilen pryder også kapellets indre.

Bygninger, konstruktioner og anlæg i Łódź
Stubbæk

Stubbæk er en by i Sønderjylland med , beliggende 20 km nord for Kruså, 17 km nordvest for Gråsten og 6 km syd for Aabenraa. Byen hører til Aabenraa Kommune og ligger i Region Syddanmark.

Stubbæk hører til Ensted Sogn. Ensted Kirke ligger 2 km sydvest for Stubbæk.

Faciliteter 
 Stubbæk Skole har 334 elever, fordelt på 0.-9. klassetrin.
 Stubbæk Børnehus har vuggestue og børnehave i en bygning, der blev indviet 1. oktober 2016.
 Ensted Idræts-forening (EIF) holder til i Ensted Idræts Anlæg og tilbyder badminton, fodbold, gymnastik, håndbold, tennis, styrke/kondi og senioridræt.
 Siden 2011 er der den første lørdag i juni afholdt Stubbæk Familiefestival. Der er gratis entre, legeland og musik på to scener, sponsoreret af det lokale erhvervsliv. Der plejer at komme ca. 2.000 gæster. Festivalen holdes i Ensted Naturpark, og overskuddet fra salget på pladsen går til driften af naturparken, hvor der også er bålplads og sheltere, samt til lokale foreninger.
 Stubbæk Forsamlingshus & Selskabslokaler var oprindeligt en kro, hvis historie gik tilbage til 1735. I 1924 købte en initiativgruppe kroen og gjorde den til Ensted Sogns Forsamlingshus. I 1967 blev der bygget til, så der kan dækkes til 200 personer i den store sal og 100 i den lille.

Historie

Aabenraa Amts Jernbaner 
Ved Lundsbjerg Kro 1 km nordøst for Stubbæk var der station (tysk: Bahnhof) på Aabenraa Amts Jernbaners linje Aabenraa-Gråsten 1899-1926. I Stubbæk Skov nord for byen er banens høje dæmning over et lille vandløb bevaret, men lidt svært tilgængelig.

Mindehøj 
Foran forsamlingshuset findes en mindehøj med 11 sten, der refererer til Sønderjyllands historie, bl.a. en der blev rejst i 1937 til minde om Genforeningen i 1920.

Noter

Eksterne kilder/henvisninger 

 SDFE kortviser: Målebordsblade, preussiske 1877-1920, danske 1920-71

Byer i Aabenraa Kommune
Byer i Sønderjylland (under den danske stat)
Byer og bydele med genforeningssten
Mystery shopper

Mystery shopping (secret shopping, prøvekøb o.l.) er en metode til at evaluere, om tingene fungerer som planlagt i en butik. Det er sjældent, at forbrugere af sig selv fortæller butikken om sine oplevelser som kunde. Det menes, at 96% af kunderne ikke klager, selv om de er utilfredse, og da det koster omkring fem gange så meget at få en ny kunde i forhold til at bevare en kunde, er der sund fornuft og økonomi i at kende til sin butiks svagheder og styrker.

En mystery shopper er en almindelig forbruger, der engageres til at agere som almindelig forbruger og rapportere, hvad han/hun oplever. Han/hun bruger den tid i butikken, som en gennemsnitsforbruger ville bruge og kan eventuelt få til opgave at fokusere på bestemte forhold som f.eks. personale, prismærkning, udstillinger, tilbudsvarer, kasseservice, specielle varekategorier osv. Han/hun rapporterer derefter det sete lige fra han/hun stiger ud af sin bil, får fat i en indkøbsvogn, bevæger sig mod indgangen, foretager sine indkøb i butikken og når tilbage til sin bil igen.

En mystery shopper arbejder ofte på freelance-basis, hvorfor der ikke er en fast månedlig indtægt. Han/hun vælger som regel selv, hvilke opgaver, der skal udføres og hvornår. Mystery shopping fungerer således umiddelbart godt som et bijob, da man selv bestemmer, hvornår man vil arbejde. Lønnen spænder oftest fra 50 kr. til 500 kr., afhængig af, hvor omfattende opgaven er. Af den årsag egner det sig heller ikke som primær beskæftligelse.

Kilder 

Erhvervsliv
Axel Brüel

Axel Brüel (født 30. marts 1900, død 2. november 1977) var en dansk keramiker og musiker. 
Havde sammen med sin kone Lis Brüel keramisk værksted i Hillerød, først på Grønne Tofte, siden på Pottemagerbakken.
Som keramiker arbejdede han bl.a. for Porcelænsfabriken Danmark, hvor han bl.a. i 1957 designede stellet Thermodan.

Han er kendt for at have skrevet melodien til Rapanden Rasmus, han er far til Max Brüel og Charlotte Brüel.

Eksterne henvisninger 
 

Komponister af børnesange
Keramikere fra Danmark
Danskere i 1900-tallet
Magyar Televízió

Magyar Televízió (MTV) er en ungarsk public service tv-station, der har kanalerne M1 og M2. Indtil 2002 blev MTV betalt af en medielicens fra alle ungarske hustande med et fjernsyn. I dag bliver MTV støttet af regeringen og reklamer. MTV er medlem af EBU.

Tv-stationer
Medievirksomheder fra Ungarn
Medlemmer af European Broadcasting Union
Public service-medier
Lagtingsvalget 1906

Lagtingsvalget på Færøerne 1906 blev afholdt 18. juli 1906 og var på flere måder historisk: Valget var det første med hemmelig afstemning, og valgretten var udvidet til alle myndige mænd uanset indtægt. Desuden var det første gang politske partier deltog i lagtingsvalg på Færøerne. To nydannede fraktioner opstillede til valget - Sambandsflokkurin og Sjálvstýrisflokkurin. De to partier var først og fremmest uenige om tilknytningen til Danmark og det danske sprogs stilling på øerne, noget som var den vigtigste skillelinje i datidens færøske politik. 

Sambandsflokkurin vandt valget og fik tolv ud af Lagtingets dengang tyve pladser.

Resultater

Eksterne henvisninger 
 Hagstova Føroya — Íbúgvaviðurskifti og val (Færøsk statistik)
 Færøsk wikipedia med tabeller for lagtingsvalgene i kortversion

1906
Politiske valg i 1906
Lagtingsvalget 1908

Lagtingsvalget på Færøerne 1908 blev afholdt 2. februar 1908 - der var kun valg i den sydlige del af landet. Sambandsflokkurin gik knap 4% frem og vandt et mandat.

Resultater

Eksterne Henvisninger 

Hagstova Føroya — Íbúgvaviðurskifti og val (Færøsk statistik)

1908
Politiske valg i 1908
Lagtingsvalget 1910

Lagtingsvalget på Færøerne 1910 blev afholdt 12. februar 1910 - der var kun valg i den nordlige del af landet. Sambandsflokkurin gik 6% frem, men mandatfordeligen mellem de to partier forblev uændret.

Resultater

Eksterne Henvisninger 

Hagstova Føroya — Íbúgvaviðurskifti og val (Færøsk statistik)

1910
Politiske valg i 1910
Korshavn

Korshavn er en naturhavn lige syd for Fyns Hoved beliggende på vestsiden af Hindsholm, den nordøstlige del af Fyn. Naturhavnen benyttes ofte af lystsejlere.
Flere fynske malere som Johannes Larsen og Fritz Syberg har fundet inspiration til deres billeder i den flotte natur, som findes her.

Eksterne links 

 Velkommen til Fyns Hoved Camping
 Video, Ostsee Portal

Naturområder i Danmark
Havne i Danmark
Hindsholm
Bygninger, konstruktioner og anlæg i Kerteminde Kommune
Elverdamsdalen

Elverdamsdalen er den største af de to dale, der udgør området mellem Kirke Hvalsø og Tølløse på Midtsjælland (den anden er Dumpedalen).

Dalen blev skabt for ca. 12.000 år siden som en smeltevandsdal fra Weichsel-istiden. Den gennemløbes af Elverdamsåen, der har sit udspring syd for Hvalsø. I dalen ligger bl.a. Tadre Mølle, Aastrup Gods og Elverdamskroen.

Elverdamsdalen er en del af Nationalpark Skjoldungernes Land.

Se også 
 Bidstrup Skovene

Eksterne henvisninger 
 Elverdamsdalen  hos GEUS 

Fredede arealer i Danmark
Dale i Danmark
Holbæk Kommunes geografi
Lejre Kommunes geografi
Norges KFUK-KFUM

KFUK-KFUM Norge (Norges Kristelig Forening for Unge Kvinner – Kristelig Forening for Unge Menn) er en norsk, kristen bevægelse. KFUK-KFUM Norge er en del af de to verdensbevægelser YMCA (KFUM) og YWCA (KFUK) og en del af den europæiske YMCA-bevægelse YMCA Europe. Der er i Norge ca. 500 forskellige klubber med i alt 13.000 medlemmer. Disse klubber er fordelt over hele Norge. Norges KFUK-KFUM har desuden tilknytning til Norges KFUK-KFUM-speidere, som de deler ideologier med. Foreningerne har dog hver sin hovedbestyrelse og generalsekretær.

Eksterne henviser 
 Norges KFUK-KFUM officielle hjemmeside 

Kristne organisationer
KFUK-KFUM
Anders Helgstrand

Lars Anders Helgstrand (16. oktober 1918 i Overjärna – 11. august 1985 i Dragør) var en svensk pilot og administrerende direktør i Sterling Airways.

Han har været jagerpilot, flyvelærer, testpilot og luftkaptajn. I 1940'erne var han testpilot i Trollhättan for Saab. 

Senere blev han luftkaptajn i SAS, og chef for testflyvningsafdelingen.
Han fløj Caravelle og Douglas DC-8. Efter en kontrovers med SAS, sagde han op, og stod som 43-årig uden arbejde.

Helgstrand kom derefter til det nystartede Sterling Airways i 1962 som chefpilot og operations chef. Sterling Airways blev startet af Eilif Krogager og betjente primært Tjæreborg Rejser. 

Da Jørgen Størling i 1966 forlod Sterling Airways, blev Helgstrand også administrerende direktør, men fortsatte som luftkaptajn i selskabet. Under hans ledelse blev det Europas største private luftselskab og verdens største charterflyselskab. Han ledede selskabet frem til 1980, hvor han modvilligt gik på pension.

Efter pensioneringen flyttede han til Frankrig, men døde i Danmark som 66-årig i 1985.

Eksterne kilder og henvisninger 
 
Virk-info.dk 

Erhvervsfolk fra Sverige
Personer med tilknytning til SAS Group
Altranstädt

Altranstädt er en by i Sachsen, Tyskland. Den har siden 1951 været en del af kommunen Grosslehna cirka 10 kilometer vest for Leipzig. Byen er kendt for freden i Altranstädt i 1706 mellem Karl 12. af Sverige og August den stærke. Karl 12. havde sit hovedkvarter her 1706–1707.

Eksterne henvisninger 

Byer i Sachsen
Pashtunistan

Pashtunistan (, ) eller Pakhtunistan, ), er idéen om et uafhængigt land bestående af de pashtunsk dominerede områder af Pakistan og Afghanistan. Pashtunske nationalister mener at dette historiske hjemland blev delt af Durand-linjen, en grænse mellem  Britisk Indien og Afghanistan. 

I Afghanistan tales pashto af 35 % af befolkningen. De er koncentreret i den sydlige og østlige del af landet. I Pakistan findes pashtunerne i de nordvestlige regioner. Den pakistanske del af Pashtunistan omfatter et område som går fra Chitral i nord (hvor Pashtunere er en minoritet, og Khowar-folket majoriteten) til Sibi i sydvest og den indbefatter med vilje den etnisk blandede Baluchistan-region. De pashtunske majoritetsområder i det vestlige Pakistan omfatter Den Nordvestlige Grænseprovins (NWFP), Pakistans Føderalt Administrerede Stammeområder (FATA), Mianwali-distriktet og den nordlige del af Baluchistan-regionen. Hovedsproget som tales i Pashtunistan-regionen er Pashto, men et mindre antal Persisk-talende afghanere findes, hvor Afghanske flygtninge midlertidigt opholder sig. 

Efter den sovjetiske invasion af Afghanistan i 1979 migrerede mere end 6 millioner flygtninge, hovedsageligt pashtunere, til Pakistan. Disse flygtninge er ikke inkluderet i de officielle opgørelser over pashtunere i Pakistan eftersom de ikke er pakistanske statsborgere, men kun bliver midlertidigt indtil december 2009  I Maj 2008 blev det rapporteret at 3 millioner afghanske flygtninge, især pashtunere, stadig opholder sig i Pakistan.

Noter

Pakistans geografi
Afghanistans geografi
Foreslåede lande
OTA Solgryn

OTA Solgryn er et morgenmadsprodukt, der består af valsede havrekerner og havregryn. 

OTA Solgryn blev første gang fremstillet i 1898 under navnet Avena og skiftede i 1917 navn til OTA Solgryn. 

Det produceres af firmaet Crispy Food i Gørlev, der købte brandet tilbage fra PepsiCo i 2019.

Reklamer 
Ota Solgryn har i årenes løb haft en lang række kendte personer, ikke mindst sportsfolk, til at reklamere for produktet. Men også "professor Vitalius Sørensen", spillet af Helge Kjærulff-Schmidt i 33 reklamefilm i 1950'erne, havde stor gennemslagskraft i medierne. Den huskes også i nutiden, bl.a. via en konkurrence på TV 2's hjemmeside.

I nutiden er Michael Laudrup en af de mest kendte profiler.

Noter

Ekstern henvisning 
Ota Solgryns hjemmeside

Morgenmadsprodukter
Quaker Oats
Elektrisk felt

Et elektrisk felt  er inden for den klassiske elektromagnetisme et felt, der beskriver den elektriske kraft  pr. ladning :

Den elektriske feltstyrke måles i SI-enheden volt pr. meter.

Sammen med magnetfeltet indgår det elektriske felt i Lorentzkraften.

Ligninger 

I klassisk elektromagnetisme indgår det elektriske felt i tre ud af Maxwells fire fundamentale ligninger.

Gauss' lov 

Den ene er Gauss' lov, der på differentialform lyder:

og på integralform lyder:

Integralet af -feltet over en lukket flade er altså proportional med den omsluttede ladning .

Faradays og Ampères love 

De to andre ligninger beskriver interaktionen mellem det magnetiske og det elektriske felt. De er grundlæggende for elektromagnetisk induktion og elektromagnetisk stråling.

Eksempler på felter 
I det følgende er Gauss' lov anvendt til at beregne det elektriske felt omkring forskellige ladningsfordelinger ved at vælge en velegnet lukket flade.

Punktladning 
For en positiv ladning  peger feltet væk fra ladning lige meget i alle retninger, mens det for  vil pege ind mod ladning. Der er altså tale om sfærisk symmetri, så derfor vælges en sfærisk skal som lukket flade med ladningen i centrum. Nu peger feltet vinkelret ud af skallen i samme retning som de infinitesimale arealer, hvilket giver gør, at begge størrelse lige så godt kan være skalarer snarere end vektorer. Dvs:

Det elektrisk felt er lige stort i alle retninger, så det er en konstant faktor, som kan sættes uden for integrationstegnet.

Arealet er overfladearealet af en kugle er givet ved

hvor  er sfærens radius, hvilket også er afstanden til ladningen. Dette indsættes:

Det elektriske felt kan nu isoleres:

Det elektriske felt fra en punktladning  falder altså med afstanden i anden. Kraften på en anden punktladning  er dermed:

Denne sidste sammenhæng er kendt som Coulombs lov.

Fodnoter 

Elektrostatik
Fysisk størrelse
Helmbrechts

Helmbrechts er en by i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den ligger mellem Kulmbach og Hof. Helmbrechts regnes for Porten til Frankenwald.

Geografi 
Indtil områdereformen 1972 hørte Helmbrechts til Landkreis Münchberg men kom i forbindelse med reformen under Landkreis Hof. Områdereformen lagde talrige landsbyer ind under byens forvaltning. Helmbrechts er efter Münchberg og Rehau den tredjestørste by i Landkreis Hof. Floden Selbitz har sit udspring i kommunen.

Landsbyer og bebyggelser i Helmbrechts

Eksterne henvisninger 

Frankenwald
Death Cult Armageddon

Death Cult Armageddon er et album udgivet af det norske black metal-band Dimmu Borgir i 2003.

Spor 

Album fra 2003
Dimmu Borgir-album
Klintebjerg (Nordfyns Kommune)

Klintebjerg er navnet på en tidligere ladeplads i Skeby sogn, Lunde herred, Odense amt (indtil 1970, 1970-2006 Fyns amt) beliggende ved Odense Fjords nordvestlige bred.

Historie 

Klintebjerg var ubeboet indtil 1746, da der opførtes et lodshus, og dette lå ene, indtil Odensefirmaet Ploug & Richardt i 1843 byggede et pakhus, og der opstod her efter hurtigt en mindre ladeplads. Under kornhandelstiden i midten af 1800-tallet skete en betydelig kornudskibning herfra. Senere foregik korn- og foderstofhandelen til Otterup over Klintebjerg, indtil oprettelsen af Nordfynske Jernbane med station ved Hjorslev; der efter overtog jernbanen denne handel.

Klintebjerg havde omkring 1900 havnebro, kro, købmandsforretning, kalkbrænderi, eddikebryggeri, cikoriefabrik, telefonstation, badeanstalt m.m.

Indbyggertal 

Klintebjerg havde i 1906 157 indbyggere, i 1911 143 indbyggere og i 1916 100 indbyggere.

Litteratur 

 Danmarks Statistik: Statistiske Meddelelser 4-52-1: Folkemængden 1 Februar 1916 i Kongeriget Danmark (København 1916), Tabel 4,
 J.P.Trap: Danmark, 3 udgave, s. 463,
 J.P.Trap: Danmark, 5 udgave, s. 320,
 H.E.A.Westergaard: "Otterup" (i: Fynske Byer og Deres Mænd, 1917, s. 251-267),

Noter 

Ladepladser i Danmark
Lokaliteter i Nordfyns Kommune
Sardonic Wrath

Sardonic Wrath er det tiende album af det norske black metal-band, Darkthrone. Det blev udgivet gennem Moonfog Productions i 2004, og var deres sidste album med dette pladeselskab. Det er det sidste Darkthrone-album som blev indspillet udelukkende som black metal, selvom der allerde kan spores visse punkindflydelser.  Deres efterfølgende album indeholdt langt tydeligere punkegenskaber.

Hele albummet blev lækket til internettet i april 2004, hvilket var ekstremt tidligt i forhold til den endelige udgivelse i september. Det endelige album var dog væsentligt anderledes end den lækkede version.

Spor
"Order of the Ominous" – 2:32
"Information Wants to be Syndicated" – 3:44
"Sjakk matt Jesu Krist" – 4:04
"Straightening Sharks in Heaven" – 3:27
"Alle gegen alle" – 3:21
"Man tenker sitt" – 3:05
"Sacrificing to the God of Doubt" – 4:34
"Hate is the Law" – 3:22
"Rawness Obsolete" – 6:14

Fodnoter

Darkthrone-album
Album fra 2004